ไฟแนนซ์ทูเดย์
...อ่วมอรทัยกับโครงการรับจำนำข้าวของรัฐบาลเพื่อไทย หลังประกาศรับจำนำข้าวทุกเมล็ดด้วยราคาที่สูงลิ่วเพียงปีเดียว คาดว่ารัฐบาลต้องควักเงินไม่น้อยกว่า 2.7 แสนล้านบาท เพื่อสร้างรอยยิ้มพิมพ์ใจให้พี่น้องเกษตรกรไทยได้อยู่ดีกินดีถ้วนหน้า
15 มิ.ย. 2555

...อ่วมอรทัยกับโครงการรับจำนำข้าวของรัฐบาลเพื่อไทย หลังประกาศรับจำนำข้าวทุกเมล็ดด้วยราคาที่สูงลิ่วเพียงปีเดียว คาดว่ารัฐบาลต้องควักเงินไม่น้อยกว่า 2.7 แสนล้านบาท เพื่อสร้างรอยยิ้มพิมพ์ใจให้พี่น้องเกษตรกรไทยได้อยู่ดีกินดีถ้วนหน้า 
การรับจำนำข้าวนาปีที่ผ่านมา 6.8 ล้านตัน ใช้เงินไปแล้ว 1.1 แสนล้านบาท ขณะที่การรับจำนำข้าวนาปรังคาดว่าจะมีเกษตรกรแห่นำข้าวเข้าโครงการอีกไม่น้อยกว่า 12 ล้านตัน น่าจะใช้เงินไม่น้อยกว่า 1.6 แสนล้านบาท 
...ในจำนวนนี้เป็นเงินที่ยืมจาก ธ.ก.ส. มาจ่ายให้เกษตรกรก่อน 9 หมื่นล้านบาท ที่เหลืออีก 1.8 แสนล้านบาท กระทรวงการคลังต้องแบกหน้าไปหากู้ยืมจากสถาบันการเงินในประเทศเอง คิดแล้วน่าหนักใจแทนประเทศไทย ที่ใช้เงินมากมายมหาศาลเพื่อทำโครงการประชานิยมแถมยังบิดเบือนกลไกตลาด รับจำนำข้าวมาแสนแพงจะเอาไปเร่ขายใครก็ขายไม่ออก 
...นอกจากนี้ รัฐบาลยังมีมรดกหนี้ค้างกับ ธ.ก.ส. ในโครงการรับจำนำพืชผลทางการเกษตร ตั้งแต่ปี 2547-2552 รวม 13 โครงการ ซึ่งส่วนใหญ่กว่า 80-90% เป็นการรับจำนำข้าวเปลือกนาปีและนาปรัง รวมกว่า 1.66 แสนล้านบาท แต่เมื่อหักกลบลบหนี้กับสินค้าค้างสต๊อกแล้ว ปรากฏว่าโครงการนี้มีผลขาดทุนอีกบานตะไทกว่า 1.1 แสนล้านบาท ม่ายรุว่า กิตติรัตน์ ณ ระนอง รองนายกฯ และ รมว.คลัง ประธานบอร์ด ธ.ก.ส. ด้วยว่าจะคลี่คลายเรื่องหนี้สินได้อย่างไรเพื่อไม่ให้เป็นดินพอกหางหมู